ทันเกมส์ ภาคบ่าย – บล.ไทยพาณิชย์
บริษัทหลักทรัพย์ ไทยพาณิชย์ สรุปทิศทางและแนวโน้มตลาดบ่ายนี้
11 ธ.ค. 2558

สรุปภาวะตลาดภาคเช้า : SET แกว่งตัวในแดนลบ – SET เปิดช่วงเช้าปรับตัวลงทดสอบแนวรับที่ระดับ 1290 จุด ก่อนที่จะฟื้นตัวขึ้นได้ และแกว่งในกรอบ โดยรวมระหว่างช่วงเทรดไม่มีข่าวเข้ามากดดันดัชนีมากนัก ยกเว้นการปรับหุ้น BBL ออกจากการคำนวณดัชนี MSCI ซึ่งทำให้ราคาหุ้นปรับตัวลงตั้งแต่เปิดตลาดเป็นต้นมา ดัชนี SET ปิดเช้าที่ระดับ 1292.06 จุด -5.76 จุด -0.44% ปริมาณการซื้อขายหนาแน่นที่ระดับ 2.6 หมื่นลบ. (big lot COL มูลค่า 5.6 พันลบ.) หุ้นกลุ่มหลักที่ปรับตัวลงได้แก่ พลังงาน (-1.4%) ธนาคาร (-1.3%) และ ICT (-1.2%) ในขณะที่ ขนส่ง (+2.1%) และอิเลคทรอนิกส์ (+1.3%) ปรับตัวขึ้นหนุนตลาด ด้านค่าเงินบาททรงตัวใกล้ระดับ 36.00 บาท
กลยุทธ์ที่แนะนำ :ช่วงบ่าย คาดดัชนี SET index แกว่งในแดนลบต่อช่วงบ่าย และอาจจะมีแรงกดดันเข้ามาในช่วงท้ายก่อนปิดตลาด เนื่องจากนักลงทุนต้องการลดความเสี่ยงก่อนเหตุการณ์สำคัญในช่วงสัปดาห์หน้า 1) ประมูล 4G; 2) ประชุม FOMC ปรับอัตราดอกเบี้ยขึ้น ให้แนวรับที่ระดับ 1290 และ 1275 จุด ในขณะที่แนวต้านปรับตัวลงมาอยู่ที่ 1300 และ 1315 จุด กลยุทธ์เน้นเก็งกำไรหุ้นเฉพาะตัว หุ้นแนะนำตามสัญญาณเทคนิคได้แก่ J (รับ 2.92 ต้าน 3.12 cut 2.90) และ TAPAC (รับ 21.0 ต้าน 21.7 cut 21.0)